Aastaid kestnud tegematajätmised maksavad kätte. Valusa pitseri vajutab linna arengule kolossaalne laenukoormus, lähiaastatel on vaja tagasi maksta ca 100 miljonit aastas ehk ligi 1/6 eelarvest.    Ettevõtjate arvamus linnavalitsuse tegevuse kohta on armutu. Segadused planeeringute ja  ehituslubadega, korruptiivsed ilmingud linna juhtimises, siseringi kuuluvate poliitikute ja ärimeeste konkurentsieelis on vaid osa neist. Kohalik ettevõtja on end linnavõimu jaoks pigem tülina kui partnerina tundnud. Sellise diagnoosiga ei piisa ilukirurgist, vaja on korralikku ravi.    Pärnu vajab investeeringuid, esmalt elujõulistesse ideedesse, aga ka praktilistesse ettevõtmistesse, valmisolekut suurte unistuste elluviimiseks, kuid kõigepealt väikesi muutusi. Head kontseptsiooni ja  väljaarendamist ootab Via Baltica äärne ala ja Loode-Pärnu tööstuspark. See on arter, mis pulseerib aastaajast olenemata, aga tuleb osata seda siduda ka meie kõige olulisema loodusvaraga - suvega. Alustame aga tegutsevate kohalike ettevõtete tunnustamisest, ajutiste raskuste korral neile ka abi pakkumisest.    Kitsal ajal piisab mõne oma särava tunnustoote loomisestki. Näiteks murrame bürokraatia, et saaks jälle inimestele otse paadist värsket kala müüa.    Artikkel täismahus ajalehes Äripäev või  alloleval lingil.